నవీ ముంబైలో భారీ చోరీ.. 27 లాకర్ల లూటీముంబై, నవంబరు 13: నవీ ముంబైలోని ఓ బ్యాంకులో భారీ చోరీ జరిగింది. పక్కనే ఉన్న షాపు నుంచి బ్యాంకు స్ట్రాంగ్ రూంలోకి సొరంగం తవ్విన దొంగలు... 27 లాకర్లను లూటీచేశారు. జుయ్నగర్లో బ్యాంక్ ఆఫ్ బరోడా బ్యాంకు ఉంది. సెలవుల తర్వాత సోమవారం బ్యాంకు తెరచుకుంది. యధావిధిగా లావాదేవీలు జరుగుతుండగా బ్యాంకు సిబ్బందితో కలిసి ఓ కస్టమర్ లాకర్ ఓపెన్ చేసేందుకు స్ట్రాంగ్రూంకి వెళ్లారు. అక్కడ ఓపెన్ చేసి ఉన్న లాకర్లను చూసి వారు షాకయ్యారు. గది మూలన ఓ భారీ రంధ్రం.. దాని నుంచి పక్కనే ఉన్న షాపుకు సొరంగ మార్గముంది. దొంగలు లూటీ చేసిన లాకర్లలో ఏ వస్తువులున్నాయనే వివరాలను బ్యాంకు అధికారులు కస్టమర్ల నుంచి సేకరిస్తున్నారు. అయితే లాకర్లలో బంగారు ఆభరణాలే ఎక్కువగా ఉన్నాయని, చోరీ అయిన సొత్తు విలువ కోట్లలో ఉంటుందని భావిస్తున్నారు.
navee mumbailo bhari chori.. 27 lakarla looteemumbai, navambaru 13: navee mumbailooni oo byaankulo bhari chori jarigindi. pakkane unna shapu nunchi byaanku strang roomloki sorangam tavvina dongalu... 27 laakarlanu lutichesaru. juynagarlo bank af baroda byaanku undi. selavula tarvaata somavaram byaanku terachukundi. yadhaavidhigaa lavadevilu jarugutundagaa byaanku sibbandito kalisi oo customer lakar open chesenduku strangroonki vellaaru. akkada open chesi unna laakarlanu chusi vaaru shaakayyaru. gadi moolana oo bhari randhram.. daani nunchi pakkane unna shapuku soranga maargamundi. dongalu looty chesina laakarlalo e vastuvulunnayane vivaraalanu byaanku adhikaarulu kastamarla nunchi sekaristunnaru. ayithe laakarlalo bangaaru aabharanaale ekkuvagaa unnaayani, chori ayina sottu viluva kotlalo untundani bhaavistunnaaru.